Reinhold Merkelbach
Reinhold Merkelbach (rođen 7. juna 1918. u Grenzhausenu, umro 28. jula 2006) bio je nemački klasični filolog. Studirao je klasičnu filologiju u Minhenu od 1937. do 1938. i zatim od 1945. do 1947. u Hamburgu, budući da mu je studije prekinula ratna obaveza. Godine 1947. doktorirao je na Univerzitetu u Hamburgu , gde je 1950. postavljen za predavača, a potom je prešao na Univerzitet u Kelnu. Od 1957. do 1961. bio je vanredni profesor na Univerzitetu u Erlangenu, a od 1961. do penzionisanja 1983. predavao je na Univerzitetu u Kelnu.

U svom naučnom radu Merkelbach se uglavnom bavio historijom antičke religije, o čemu je objavio brojne radove, od kojih se neki bave odnosom između religije i antičkog romana. Bavio se i proučavanjem Homera, Hesioda i Platona. Od 1970-ih bio je jedan od ključnih ljudi koji su doprineli razvoju centra za istraživanje antičke epigrafije i papirologije na Univerzitetu u Kelnu. S kolegama i studenima objavio je mnoge zbirke natpisa, posebno onih koji su pronađeni u grčkim polisima u Maloj Aziji. Bio je urednik ili suurednik nekoliko edicija knjiga (Beiträge zur klassischen Philologie, Papyrologische Texte und Abhandlungen, Beiträge zur Altertumskunde) i naučnih časopisa (Zeitschrift für Papyrologie und Epigraphik, Epigraphica Anatolica).

Merkelbach je 1978. primio počasni doktorat Univerziteta u Besançonu. Od 1981. bio je član Severnorajnsko-westfalske akademije nauka i umetnosti te dopisni član Britanske akademije. Od 1968. do 1971. bio je član, a od 1974. do 1980. predsednik Međunarodnog odbora za papirologiju.

Odabrana dela 

 
 
 
  (s Martinom Litchfieldom Westom; editio minor, OCT, 1970, 1984 2. izmenjeno izdanje).

Vanjske veze 
 Cornelia Römer: In memoriam Reinhold Merkelbach

Klasični filolozi